Държавен вестник, бр. 64, 2011 г., стр. 29

БРОЙ  64	
Д Ъ Р Ж А В Е Н  В Е С Т Н И К 	
СТР.  29  
4. усвояване на дървесина от имоти с про­
менено предназначение, имоти, върху които е 
учредено право на строеж, право на ползване 
и сервитути по реда на Закона за горите и 
Закона за енергетиката;
5. извършване на други дейности, извън 
посочените в т. 1 – 4.
(2) При провеждане на сечи за създаване 
на дивечови сечища по ал. 1, т. 1 площта на 
сечището е не по-голяма от 2 ха и възрастта 
на насаждението е не повече от 40 години.
Раздел ІV
Трансформация на горски насаждения
Чл. 37. (1) За трансформация на насаждения 
в такива с изборна структура се провежда 
изборно прореждане.
(2) Изборно прореждане се провежда в 
чисти и смесени насаждения, доминирани от 
сенкоиздръжливи иглолистни дървесни видове, 
в които ще се прилага изборно стопанисване.
(3) Интензивността на сечта при изборно 
прореждане е до 35 %.
(4) Повторяемостта на сечта се определя от 
състоянието и структурата на насаждението 
след проведена предходна сеч, но не по-рано 
от 5 години.
Чл. 38. (1) Превръщането на издънкови 
насаждения в семенни е с цел формиране на 
горски насаждения, в които над 50 % от жела­
ните дървесни видове имат семенен произход.
(2) Превръщането по ал. 1 се извършва с 
провеждането на отгледни и възобновителни 
сечи за създаване на условия за семенно въз­
обновяване и отглеждане на надеждни млади 
семенни дървета.
Чл. 39. (1) За превръщане на издънкови 
насаждения в семенни може да се прилага 
средностъблено стопанисване при спазване 
на следните правила: 
1. отсича се 85 – 95 % от запаса на насаж­
дението, като на хектар се оставят 100 – 150 
бр. семенници с добри стъблени форми, в 
добро здравословно състояние и равномерно 
разпределени върху площта;
2. сечта се повтаря през 20 – 25 години, 
като се избират нови 60 – 70 броя семенници 
на хектар, а останалата част се стопанисва 
издънково при турнус 20 – 25 години;
3. семенниците се стопанисват до възраст 
80 – 120 години.
(2) За средностъблено стопанисване се 
определят насаждения, които отговарят на 
следните условия:
1. насаждението да е съставено от дър­
весни видове, които лесно се възобновяват 
чрез издънки;
2. възрастта на насаждението не може да 
бъде по-малка от 30 години и по-голяма от 
40 години. 
(3) Средностъблено стопанисване не се 
допуска в защитните и специалните горски 
територии по смисъла на Закона за горите.
Чл. 40. (1) Трансформация на гори с изкуст­
вен произход в такива с естествен се извършва 
чрез комплекс от отгледни и възобновителни 
сечи, в резултат на които постепенно се създава 
насаждение, в което над 50 % от дърветата 
са с естествен семенен произход.
(2) С трансформацията по ал. 1 се реа­
лизира природосъобразен дървесен състав в 
насажденията.
(3) Отгледните сечи се водят с повторяе­
мост и с интензивност, с които върху цялата 
площ на насаждението или върху част от нея 
ще се създадат условия за естествена поява 
и развитие на подходящи семенни дървесни 
видове. 
(4) Възобновителните сечи за трансфор­
мация на изкуствени горски насаждения в 
естествени се провеждат при спазване на 
изискванията за прилагане на постепенните 
сечи и групово-изборната сеч и започват след 
възрастта на количествената зрялост на гората 
с изкуствен произход.
Чл. 41. (1) Двуетажните насаждения са 
преходна форма от трансформация на изкуст­
вени насаждения в естествени и от естествена 
смяна на дървесните видове.
(2) Възобновителните сечи в двуетажните 
насаждения в зависимост от поставените цели 
изпълняват една от следните задачи:
1. формиране на смесени насаждения;
2. формиране на разновъзрастни насаж­
дения.
(3) Възобновителните сечи започват при 
достигане на зрялост на втория етаж и се 
провеждат едновременно в двата етажа.
Раздел V
Други лесовъдски мероприятия
Чл. 42. (1) С цел подобряване на качеството 
на произвежданата дървесина и подпомагане 
процеса на естественото самоокастряне на 
дървостоите в насаждения с висок бонитет и 
в добро здравословно състояние се провежда 
кастрене на клоните. 
(2) Кастрене в иглолистните насаждения 
се извършва след първото прореждане при 
максимален диаметър на дърветата до 18 см. 
Височината на кастрене е 5 – 6 м и може да 
се извършва еднократно или на два пъти. На 
кастрене подлежат ограничен брой желани 
дървета в насаждението.
(3) Кастрене се провежда в тополовите 
култури с изключение на тези, създадени за 
производство на биомаса. На кастрене под­
лежат всички дървета.